open-index/open-wikipedia-markdown huggingface dataset:
Loch Lomond and the Trossachs nasjonalpark

**Loch Lomond and the Trossachs nasjonalpark** (skotsk-gælisk: *Pàirc Nàiseanta Loch Laomainn is nan Tròisichean*) er en av Skottlands nasjonalparker. Den var den første av to som ble opprettet av Det skotske parlamentet i 2002. Parken er sentrert rundt innsjøen Loch Lomond, og omfatter flere fjellkjeder hvorav Trossachs er den mest kjente.

Parken strekker seg til å dekke store deler av den vestlige delen av det sørlige høylandet, som ligger nord for byområdet Glasgow, og inneholder mange fjell og innsjøer. Det er den fjerde største nasjonalparken på de britiske øyer, med et totalt areal på 1 865 km2 og en grense på rundt 350 km i lengde. Den har 21 fjell (*[[munro]]s*, fjell høyere enn 914 meter), inkludert Ben Lomond, Ben Lui, Beinn Challuim, Ben More og to topper kalt Ben Vorlich) og 20 *corbetts* (fjell på mellom 762 og 914 meter høye).

Parken strekker seg over highlandforkastningen, som deler den inn i to særskilte regioner, lavland og høyland, som er klart forskjellige i underliggende geologi, jordtyper og topografi. Endringen i bergart kan tydeligst sees ved selve Loch Lomond, ettersom forkastningen går over øyene Inchmurrin, Creinch, Torrinch og Inchcailloch og over ryggen til Conic Hill. I sør ligger grønne jorder og dyrket mark; mot nord, fjell.

Loch Lomond and The Trossachs National Park ligger nær Skottlands tett befolkede Central Belt, og området har lenge vært populært blant besøkende. Hovedattraksjonene er å se på natur og dyreliv, turgåing, klatring, vannsport og andre utendørsaktiviteter. I 2017 var det 2,9 millioner besøk i parken, hvorav 2,1 millioner var dagsbesøk og 783 000 ble gjort av besøkende som overnattet i parken.

## Dyreliv

Over 200 fuglearter og over 25 % av alle plantearter som er kjent for å forekomme i Storbritannia, er registrert i nasjonalparken. Parken er hjemsted for mange av artene som er mest assosiert med det skotske høylandet, inkludert tiur, hjort, ekorn, skotsk villkatt, kongeørn, vandrefalk, orrfugl, musvåk og fiskeørn.

Bevere er også nå til stede i parken, med tegn på beveraktivitet som ble observert på Loch Achray i Trossachs under en undersøkelse som ble utført vinteren 2017–18; beverne antas å ha spredt seg dit fra den eksisterende bestanden ved elven Tay. En koloni av wallabier (pungdyr som ser ut som kenguruer, men er mindre) har bodd på Inchconnachan, en øy i Loch Lomond, siden 1940 da de ble innført som en fremmed art fra Australia.

## Referanser


## Litteratur
* «Wild Park 2020 - Our Biodiversity Action Plan»  (PDF). *Loch Lomond and The Trossachs National Park Authority*. Juli 2016.
* «SNH Commissioned Report 376: The Special Landscape Qualities of the Loch Lomond and The Trossachs National Park» (PDF). *Scottish Natural Heritage*. 2010.

## Eksterne lenker
* 
*
Atomics

***Atomics*** var Norges bidrag til Underholdningsfestivalen i Montreux i 1990 med Trond Kirkvaag og Øivind Johannessen (også kjent som Raymon) i rollene. Regien var ved Helge Lyngstad. Manuset ble skrevet av Kirkvaag, Harald Staff og Lyngstad. 

Lengde: 27 minutter.

Bidraget ble sendt på NRK TV 21. april 1990.

## Handling
Ifølge NRKs nettsted:

## Referanser


## Eksterne lenker
*
Maria Alexandrovna av Russland

**Maria Alexandrovna av Russland** (senere **hertuginne av Edinburgh** og **hertuginne av [[Sachsen-Coburg-Gotha]]**; født  i Tsarskoje Selo i Russland, død 24. oktober 1920 i Zürich i Sveits) var datter av Aleksander II av Russland og keiserinne Maria Aleksandrovna. Maria giftet seg med prins Alfred, hertug av Edinburgh, den andre sønnen til dronning Victoria av Storbritannia og prins Albert av Sachsen-Coburg-Gotha.

Mariekjeks er oppkalt etter storfyrstinne Maria Alexandrovna.

## Barn

## Referanser
Jordalkalimetall

**Jordalkalimetall** er en stoffgruppe som ligger i gruppe 2 i periodesystemet. De har 2 elektroner i sitt ytterste skall (elektroner i ytterste skall omtales ofte som valenselektroner), og har av denne grunn en tendens til å danne ioner med 2+ ladning. Jordalkalimetallene er reaktive, men allikevel mindre reaktive enn alkalimetallene (gruppe1). Siden de tilhører samme gruppe har de like kjemiske egenskaper.

Grunnstoffene i gruppa er beryllium, magnesium, kalsium, strontium, barium og radium.
Furuset skole

**Furuset skole** er en barneskole (1. til 7. trinn) på Furuset i Bydel Alna i Oslo. Skolen er fra 1861, men er restaurert med nybygg siden den gang. Skolen ligger på nordsiden av Europavei 6 med Furuset senter som nabo til øst og Nordre Lindeberg gård mot vest. Fra skolen går en gangbro mot sør over E6 til Øvre Furuset.

## Historikk

Furuset skole ble bygget i 1861. Skolens lærer bodde da i skolebygget og disponerte 10 mål dyrket jord, noe som var nødvendig for husholdningen. Gamle protokoller fra 1883 forteller at 87 elever var innskrevet på skolen. En ny skolebygning kom til i 1909; den ble kalt «fyrstikkesken» på grunn av utseendet. Den gamle skolen ble gjort om til lærerbolig. Med nybygget fikk skolen endelig innlagt vann, og det ble bygget eget kjøkken og sløydsal. Den gamle lærerboligen er bevart, og står fortsatt i skolegården.

I 1908 fikk skolen egen skolehage. Det er nevnt spesielt at skolehagen på Furuset ikke var lett å håndtere på grunn av leirjord. Etter år med kultivering gav hagen gode avlinger.

Med stigende elevtall ble skolen utvidet i perioden 1929 til 1931. «Fyrstikkesken» falt ikke i smak hos byarkitekt Georg Greve, og ble bygget inne i det nye skolebygget. Under andre verdenskrig ble skolen brukt av den tyske okkupasjonsmakten til troppeinnkvartering, og barna ble busset til Høybråten skole og Bryn skole. I denne perioden sank elevtallet igjen, og mot slutten av 1940-tallet var det bare 100 elever ved skolen. Dette snudde fort da utbygging av boliger ved Furuset startet, og våren 1959 ble en ny paviljong innviet. Den sterke økningen i elevtallet kom først da drabantbybyggingen startet på 1970-tallet. Tidlig på 1980-tallet var det flyttet over 15 000 mennesker til skolens inntaksområde. 

Med 6-årsreformen i 1997 ble det igjen plassmangel. Furuset skole fikk egen skolefritidsordningsbygning i 2001, og her fikk 1. klassingene egne klasserom. Skolen fikk samtidig lokaler til heimkunnskap.

## Rektorer
* 2007: May Grimdalen
* 2007–2010: May Birgit Kjeverud
* 2010–2017: Magne Dahl (fra Bakås skole)
* 2017–2024: Asgjerd Alstein Halseth (fra Bakås skole)
* 2024-: Nils Otto Steen-Utheim

## Eksterne lenker
* 
*
Røa Kunstgress

**Røa Kunstgress** er en kunstgressbane på Røa i Vestre Aker bydel i Oslo. Den er hjemmebanen til Røa Idrettslag, som blant annet har toppserielag for damer. Banen har ca. 450 sitteplasser.
Comoé nasjonalpark

**Comoé nasjonalpark** ligger nordøst i Elfenbenskysten, langs Comoéelven. Parken, som måler 11,493 km² er det største naturvernområdet i Vest-Afrika. Naturtypen er i hovedsak savanne, men ettersom parken ligger nær elven er det også innslag av tropisk regnskog. Parken ligger mellom 119 og 658 moh, med mesteparten av arealen rundt 250-300 moh.

Parken ble verdensarvområde i 1983 på grunn av den rike og varierte vegetasjonen. Den første fredningen i området skjedde i 1926, og et reservat ble etablert i 1953. 

Parken ble i 2003 satt på listen over truede verdensarvsteder på grunn av borgerkrig i området, krypskytteri, overbeiting og manglende parkoppsyn. I 2017 ble problemene ansett som løst og nasjonalparken ble tatt av listen over truede verdensarvsteder.

## Referanser


## Eksterne lenker
* 
* UNEP World Conservation Monitoring Centre: ''faktaark''
Kongsfjord kraftverk

**Kongsfjord Kraftverk** er et vannkraftverk i Kongsfjordelva i Berlevåg kommune i Finnmark.

Geatnjajávri og Buevann er magasiner for kraftverket. Samlet magasininnhold er på 88,1 millioner m³.

Byggingen av kraftverket begynte i 1938. Tyskerne overtok byggingen, men det ble ikke ferdig før det ble ødelagt i 1944. Gjenoppbyggingen startet i 1945.

I 2007 ble kraftverket oppgradert med større turbiner og generatorer, samt nytt kontrollanlegg.

Det er installert to francisturbiner på totalt 4,4 MW. Midlere årsproduksjon er på 20 GWh.

Eier er Pasvik Kraft som er eid av Varanger KraftProduksjon.

## Referanser


## Kilder
* 
* NVE vannkraftdatabase
* Varanger Kraft
* Kongsfjordelva: Historien om kraftverket
Kaffekopp

**Kaffekopp** er en kopp brukt og tilvirket for å lette konsum av kaffe. Koppen har gjerne samme innvendige volum som et melkeglass – ca. 150 til 250 ml (kopper beregnet til såkalt espressokaffe eller mokkakopper er dog vesentlig mindre). Kaffekopp blir også brukt som måleenhet, da tilsvarende 150 ml. Kaffekoppen skiller seg allikevel fra melkeglasset ved at den sjelden er framstilt av glass, og at den gjerne har en hank for å skjerme koppens bruker mot strålevarme fra kaffen. Vanligvis er kaffekoppen framstilt av porselen. I de senere år har den også blitt vanlig å finne i andre materialer: Tre, rustfritt stål, papp og plast m.m.

Kaffekoppen kan være mønstret eller ensfarget. En samling kopper som ofte kalles et servise, vil gjerne ha det samme gjennomgående mønsteret på alle koppene. Til disse vil det også vanligvis høre til en skål. Skålen kan også være dekorert, og da i samme mønster som den tilhørende koppen. En teskje, som på tross av navnet også brukes ved kaffekonsum, vil ligge ved siden av koppen på skålen, men regnes ikke som en del av kaffeserviset.

## Se også
* Bartekopp
* Kopp
* Krus
* Mokkakopp
* Tekopp

## Referanser


## Eksterne lenker
*
Encyclopaedia Judaica

***Encyclopaedia Judaica*** er en 26-binds engelskspråklig encyclopedi som dekker jødiske personer og deres tro, jødedommen. Den dekker en rekke områder innenfor den jødiske verden og sivilisasjon, inklusive den jødiske historie i alle tidsepoker, jødiske høytider, det hebraisk språket, skrifter og religiøse læreskrifter.

## Eksterne lenker
*
Pasvik Kraft

**Pasvik Kraft** er en vannkraftprodusent i Finnmark. Selskapet er eid av Varanger Kraft og har en årsmiddelproduksjon på 423 GWh fordelt på fire kraftverk. Selskapet ble etablert som AS i 2002.

Varanger Kraft eies av kommunene Berlevåg, Båtsfjord, Nesseby, Sør-Varanger, Tana, Vardø og Vadsø.

## Se også
*Gandvik kraftverk
*Melkefoss kraftverk
*Skogfoss kraftverk
*Kongsfjord kraftverk

## Referanser
Kampen for tilværelsen (britisk TV-serie)

***Kampen for tilværelsen*** (orig: *The Trials of Life*) er en britisk naturdokumentarserie som gikk på BBC i 1990. Serien tok for seg dyrenes adferd, og man fikk innblikk i dyrenes "personlighet" gjennom deres oppbrudd fra foreldre, søken etter mat, etablering av hjem og jakt etter make. Serien var skrevet og presentert av David Attenborough. 

Den ble sendt på NRK i 1990.

## Referanser


## Eksterne lenker
*
Nettopp (TV-program 1991)

***Nettopp*** er et norsk nyhetsprogram for barn som gikk på NRK fra 1991 til 1992. Programposten var ment å være barnas ukentlige nyhetssending og hadde barn som intervjuere, mens programlederne var voksne. 

## Referanser


## Eksterne lenker
*
Habib Beye

**Habib Beye** (født 19. oktober 1977 i Suresnes, Frankrike) er en tidligere senegalesisk fotballspiller. 

Han kom inn som innbytter i s kamper i VM 2002 mot ,  og .

Han spilte for Strasbourg før han flyttet til Marseille i 2003. Det var en overraskende overgang, fordi Beye hadde funnet seg så godt til rette i byen, og han var meget populær blant fansen. I Marseille etablerte han seg som en av de beste forsvarerne i den franske toppdivisjonen. Beye finner seg best til rette på høyresiden, men kan også spille som midtstopper dersom det er aktuelt.

I de siste minuttene av overgangsvinduet 2007 gjennomførte Beye sin overgang til den engelske klubben Newcastle United, hvor han skrev under på en treårskontrakt for en ukjent sum, men den antas å være rundt £2 millioner (ca. 23 millioner kroner).

Sam Allardyce var veldig fornøyd med kjøpet av Beye, og kom samtidig med sin landsmann Abdoulaye Faye til Newcastle.

## Referanser


## Eksterne lenker
*
Lauvøya (Flatanger)

**Lauvøya** eller **Løvøya** er ei øy i Flatanger i Nord-Trøndelag. Øyas areal er 2,6 kvadratkilometer. 

Lauvøya har en historie som base for jektebruk, gårdsbruk og som handelssted. Det beskrives som en stor privat gårdseiendom, et «proprietærgods». Her ligger også Løvøy kirke som ble oppført i 1871. 

Øya fikk broforbindelse i begynnelsen av 1990-årene og er fortsatt bebodd.
## Referanser
Tomintoul

**Tomintoul** (skotsk-gælisk: *Tom an t-Sabhail*, «Låvehøyden») er en landsby i Moray innenfor det historiske grevskapet Banffshire i Skottland. Landsbyen ligger nær bredden av elven Avon innenfor Cairngorms nasjonalpark. Det er sagt at den er den høyeste landsbyen i det skotske høylandet, men selv om den på 345 m er den fortsatt lavere den høyeste landsbyen i Skottland (Wanlockhead, i Dumfries and Galloway på 466 m).

Det er en planlagt landsby som ble lagt ut av adelsmannen Alexander Gordon i 1775. Dette skjedde som en følge av at William Caulfield tyve år tidligere hadde anlagt en militær vei der, som nå er A939. Landsbyen er historisk sett en del av sognet Kirmichael. I 1841 nådde prestegjeldet en befolkning på 1722. I 1951 hadde dette falt til bare 531. Folketellingen i 2011 indikerte en landsbybefolkning på 716 mennesker.

Landsbyen inngår i Whisky Trail, som også inkluderer Dufftown, Keith, Tomnavoulin og Marypark. Det omkringliggende landskapet danner Glenlivet Estate. Tomintoul Golf Club (nå nedlagt) ble grunnlagt i 1897. Klubben og banen forsvant på samme tid som den andre verdenskrig.

## Referanser


## Eksterne lenker
*
* Visit Tomintoul
* Glenlivet and the Cairngorms
Christian Henrik Arendrup

**Christian Henrik Arendrup** (født 25. mars 1837 i Frederikshavn, Danmark, død i 1913) var en dansk offiser og generalguvernør i Dansk Vestindia i perioden 1881 til 1893.

Han startet ved Den kongelige militære Højskole i 1857 og etter å ha fullført høyskolen i 1861 dro han til Fredericia, hvor han deltok i rustningsarbeidet i forbindelse med overhengende krigen mot Tyskland. Under den andre slesvigske krig i 1864 deltok han kampene ved Dybbøl, inntil han ble såret 15. april. For sin innstas under krigen ble han utnevnt til ridder av Dannebrog.

I 1867 ble han forfremmet til premierløytnant. 28. mai 1870 ble han utnevnt til kaptein og sjef for Ingeniørtroppenes sjøminekorps.

I 1881 ble han utnevnt til generalguvernør i Dansk Vestindia med oberst som militær grad. I 1884 ble han utnevnt til kommandør av andre grad av Dannebrog og i 1885 som oberstløytnant.

## Referanser


## Eksterne lenker
*  Dansk biografisk Lexikon om Christian Henrik Arendrup
Miami Beach

**Miami Beach** er en by i Miami-Dade County i  Florida i USA. Byen  har et areal på 48,5 &nbsp; km², og  har   89&nbsp; 700  innbyggere (2004).  Miami Beach ligger i det sørøstlige Florida på østkysten omtrent 6 kilometer nordøst for Miami. Byen ble grunnlagt i 1912, og  består nesten utelukkende av hoteller og strandvillaer.

Miami Beach kom ofte under paraplybegrepet "Miamia" til tross for at Miami og Miami Beach er to forskjellige kommuner.

Nåværende ordfører for Miami Beach er Matti Herrera Bower.

## Referanser


## Eksterne lenker
* 
*
Bryan D. Breidenthal

**Bryan Douglas Breidenthal** (født 25. mai 1953 i California i USA) har vært organist i Farsund kommune for Lista menighet i Vestbygda kapell siden 1980. Han er leder og dirigent for Vanse Guttekor--Deo Gloria og Vest-Agder Kammerkor, som holder konserter over hele Sørlandet. 

Han er også dirigent for skolekoret Sundtianerne, og har vært en viktig bidragsyter under byggingen og driften av organisasjonen Ung Kirkesang. Han har tidligere dirigert Sangkoret Nordvesten som han var med å bygge opp fra begynnelsen av 1980-årene og frem til 2010. 

## Komponist
Breidenthal er også komponist og fikk 3. premie i Ung Kirkesang Komponistkonkurranse 2001 med motetten *Ef. 2,1-10: For vi er hans verk, skapt i Kristus Jesus til gode gjerninger.* I konkurransen i 2004 hvor det var krav om komposisjoner for barn 5 – 8 år, med piano eller orgelakkompagnement til valgfri bibelsk tekst, fikk han hederlig omtale for *Rop høyt av glede Sions datter*, omtalt som «en frisk melodi, velegnet for aldersgruppen».

## Komposisjoner
* *Ef. 2,1-10: [[For vi er hans verk, skapt i Kristus Jesus til gode gjerninger]].* Motett 2001
* *[[Rop høyt av glede Sions datter]]* for barnekor med akkompagnement 2004

## Annen komponering
Han har også komponert melodi til et lokalt meget kjent julekonsert kalt *Res Miranda – en norsk julevandring*.
Utover dette har han komponert utallige melodier og sanger som brukes mye i forbindelse med hans arbeid i Vanse Guttekor--Deo Gloria.

## Heder
* Vest-Agder fylkes kulturpris 2010

## Referanser
Marcello Bacciarelli

**Marcello Bacciarelli** (født 16. februar 1731 i Roma, død 5. januar 1818 i Warszawa) var en italiensk barokkmaler.

## Liv og verk
Bacciarelli begynte sine studier i Roma og hadde sin første utstilling i Dresden ved hoffet hos Fredrik August I av Sachsen. I 1756 reiste han til Warszawa og ble kjent med Stanisław August Poniatowski av Polen, den senere polske kongen. I 1764 var han på reise til Wien, hvor han møtte keiserinne Maria Theresia. I 1766 vendte han tilbake til Polen. I denne perioden (1776–1785) gjennomgikk kongeslottet i Warszawa en større ominnredning, hvor Bacciarellis malerier til kongen ble hengt opp og fortsatt kan beundres.

I 1816 ble Bacciarelli utnevnt til æresprofessor ved Det kongelige polske universitet. Noe senere fikk han samme æresbevisninger ved akademiene i Dresden, Wien og Berlin.

## Ettertiden
Etter de omfattende ødeleggelsene av Warszawa under andre verdenskrig brukte man blant annet Bacciarellis malerier fra bybildet som grunnlag for gjenoppbyggingen etter krigen.

## Referanser


## Eksterne lenker
* 
* Virtuelt galleri
Barry Manilow

**Barry Manilow** (født **Barry Alan Pincus**; 1943) er en amerikansk sanger, komponist og produsent mest kjent for låtene «I Write the Songs», «Weekend in New England», «Mandy» og «Copacabana». Han spiller også klaver, keyboard og trekkspill. 

I 1978 var fem av albumene hans på bestselgerlistene samtidig. Denne rekorden har bare blitt tangert av Frank Sinatra og Johnny Mathis. I 1988 skal Bob Dylan ha stoppet Barry Manilow på en fest og sagt «Don't stop what you're doing, man. We're all inspired by you.»  (Ikke stopp med det du driver med. Du er en inspirasjon for oss alle.)

Han har også produsert og arrangert sanger og plater for andre artister, blant andre Bette Midler, Dionne Warwick og Rosemary Clooney, i tillegg til at han har skrevet sanger for film og musikaler.

## Referanser

## Eksterne lenker
* 
* 
* 
*
Arnold Jackson

**Arnold Nugent Strode-Jackson** (født 5. april 1891, død 13. november 1972) var en britisk friidrettsutøver.

Under OL 1912 i Stockholm ble Jackson olympisk mester på 1500 meter. Han vant foran amerikanerne Abel Kiviat og Norman Taber.

## OL-medaljer
* OL 1912 i  Stockholm -  **Gull** i friidrett, 1500 meter

## Referanser


## Eksterne lenker
*
Dr. Frøylands Minne

**Dr. Frøylands Minne** var  Det norsk-lutherske Kinamisjonsforbunds sykehus ved Liangigai misjonsstasjon i Laohekou i provinsen Hubei i Kina. Det fikk sitt navn etter legemisjonæren Tønnes Frøyland som var blitt drept av en røverhorde i 1914, og som hadde etablert et sykehus som ble forløperen til det nevnte. Bygget stod ferdig 1927 med 70 sengeplasser. Dr. Gabriel Lende kom ut til misjonsfeltet i 1929 og fikk ta det i bruk, legeparet Berg kom ut dit i 1939. Ved kommunismens seier under den kinesiske borgerkrig i 1949 ble sykehuset etter kort tid overtatt av de sivile myndigheter.
Friluftslivsområde

**Friluftslivsområde** er et  område som det offentlige har sikret for allmennhetens bruk. Fra 1958 og frem til 2024 var mer enn 2 600 slike områder sikret.

Råderetten sikres ved at staten bistår kommuner og friluftsråd til å kjøpe eller inngå avtaler om varig eller langvarig bruksrette til viktige friluftslivsområder. Sikrede friluftslivsområder kan være alt fra tungt tilrettelagte områder, til relativ urørte områder.
## Referanser


## Eksterne lenker

* Miljøstatus i Norge: Friluftsliv
Arras

**Arras** (nederlandsk *Atrecht*) er en by og kommune nord i Frankrike. Byen er *[[préfecture]]* (administrasjonssenter) i departementet Pas-de-Calais i regionen Hauts-de-France, og har rundt 40&nbsp;000 innbyggere. 

Arras er det historiske senteret i området Artois. (Unntaksvis skal s-en i navnet uttales.)

Arras er kjent som Maximilien Robespierres fødested; han ble født i 1758. Ca 20&nbsp;km nord om Arras ligger Vitry-en-Artois, som musikteoretikeren Philippe de Vitry skal ha kommet fra.

## Historie

Opprinnelig var Arras bosetningen til en keltisk stamme kalt *[[Atrebates]]*, og ble senere en romersk garnisonsby kalt *Atrebatum*.  

Den ligger i den tidligere nederlandske og franske provinsen Artois. I mange hundreår var Arras på grensen mellom Frankrike og Nederlandene, og området byttet ofte eiere før det endelig ble værende fransk sent på 1600-tallet. Festningsverkene som Vauban bygget hjalp til med å holde byen fransk. Byen har vært nært knyttet til handel med Flandern, og ble senere et viktig senter for dyrking og prosessering av sukkerroer. 

Unionen i Atrecht (det nederlandske namnet for Arras) ble signert her i januar 1579 av det katolske fyrstedømmet i Nederlandene som var lojale til kong Filip II av Habsburg. Dette fremprovserte Unionen i Utrecht senere samme måned. 

9. mai 1915 fant det første slaget ved Arras sted i nærheten av byen, som involverte "Hello" („Nazdar“) - selskapet Tsjekkoslovakiske legion i Frankrike. Kampene fortsatte med økt intensitet, spesielt i 1917, da byen ble alvorlig skadet.

Under første verdenskrig lå Arras nær fronten og flere slag ble utkjempet i nærheten, blant andre slaget ved Arras der flere tunneler under byen fra middelalderen, som tyskerne ikke kjente til, ble en viktig faktor for at franskmennene klarte å holde byen. Byen ble derimot hardt rammet og måtte bygges opp igjen etter krigen. Under andre verdenskrig ble byen okkupert av tyskerne og 240 mistenkte franske motstandsfolk ble henrettet her.

## Befolkningsutvikling
***Antall innbyggere i kommunen Arras***

## Referanser


## Eksterne lenker
* 
* Bilder og informasjon om Arras 
* Reiseguide for Arras 
* Demografi i Arras
* Festningsverk i Arras
Nils Lofgren

**Nils Lofgren** (født 1951) er en amerikansk musiker hvis far var svensk og mor var italiensk.

Lofgren sitt første instrument var trekkspill i en alder av fem. Lofgren ble profesjonell musiker i 1968 da han i en alder av 17 år ble med på innspillingen til Neil Young på albumet *[[After the Gold Rush]]* hvor han spiller piano. Lofgren fortsatte å ha nær musikalsk kontakt med Young og deltok på albumet *[[Tonight's the Night (album)|Tonight's the Night]]* og var med på turneer. Han var med i gruppen *Grin* i årene 1969&ndash;1973 som han startet med bassist Bob Gordon og trommeslager Bob Berberich. Senere ble også Tommy Lofgren med i Grin. I 1972 var han en kort tur innom Crazy Horse før han innledet sin solokarriere i 1975.

Han begynte i E Street Band i 1984 hvor han først erstattet Steven Van Zandt. Ved siden av engasjementet i E Street Band spiller han med Nils Lofgren Band.

## Diskografi med Grin
* 1971: *Grin (Grin album)* (Epic)
* 1972: *1+1 (Grin album)* (Spindizzy)
* 1973: *All Out (Grin album)* (Epic)
* 1973: *Gone Crazy (Grin album)* (A&M)

## Diskografi som soloartist
* 1975: *Nils Lofgren (album)* (A&M)
* 1975: *Back It Up!! (Live)* (A&M)
* 1976: *Cry Tough (Nils Lofgren album)* (A&M)
* 1977: *I Came to Dance* (A&M)
* 1978: *Night After Night (Nils Lofgren album)* (A&M)
* 1979: *Nils (album)* (A&M)
* 1981: *Night Fades Away* (Backstreet/MCA)
* 1981: *Best of Nils Lofgren* (A&M)
* 1983: *Wonderland* (Backstreet/MCA)
* 1985: *Flip (album)* (CBS)
* 1986: *Code Of The Road*, Live '85, Europe/Japan only (A&M)
* 1991: *Silver Lining* (Rykodisc)
* 1992: *Crooked Line* (Rykodisc)
* 1993: *Every Breath*, Soundtrack (Stampede)
* 1993: *Live On The Test*, UK only (Windsong)
* 1995: *Damaged Goods*(Pure)
* 1997: *Acoustic Live* (Vision)
* 1998: *New Lives* BBC, UK only (HUX)
* 2001: *Bootleg*, 1975, Live (Vision)
* 2001: *Breakaway Angel*, (Vision)
* 2003: *Nils Lofgren Band Live* (Vision)
* 2006: *Sacred Weapon* (Vision)
* 2008: *The Loner – Nils Sings Neil* (Vision)
* 2011: *Old School*

## Referanser


## Eksterne lenker
* 
* 
*
Norges Industriforbund

**Norges Industriforbund** (**NI**) var en næringslivsorganisasjon som ble dannet i 1919 gjennom delingen av Den Norske Fællesforening for Haandværk og Industri, som hadde blitt dannet 1886.  Industriforbundet organiserte de større industribedriftene som tidligere hadde vært medlem av det gamle forbundet. 
 
Norges Industriforbund var dannet for å fremme storindustriens interesser og arbeidet med næringspolitiske spørsmål, med reguleringslovgivning, skatte- og avgiftsspørsmål og andre offentlige tiltak.  Fra slutten av 1950-tallet argumenterte Industriforbundet sterkt for at Norge skulle gå med i EFTA &ndash; EF.

I 1989 gikk Industriforbundet sammen med Norsk Arbeidsgiverforening og Håndverkernes Arbeidsgiverforening og dannet Næringslivets Hovedorganisasjon (NHO).

## Presidenter
* 1919 Gustav Jebsen
* 1919&ndash;1923 Christian Emil Stoud Platou
* 1923&ndash;1927 Cæsar Bang
* 1927&ndash;1930 Hans Blom Peterson
* 1930&ndash;1933 Johan Throne Holst
* 1933&ndash;1936 Birger Fjeld Halvorsen
* 1936&ndash;1939 Wilhelm Munthe-Kaas
* 1939&ndash;1942 Hans Horn
* 1942&ndash;1943 Johs. Brunæs
* 1943&ndash;1945 Carl Dietrich Hildisch (innsatt av Nasjonal Samling)
* 1945&ndash;1947 Johs. Brunæs
* 1947&ndash;1950 Eilif Bang
* 1950&ndash;1953 Egil Offenberg
* 1953&ndash;1956 Hans Theodor Kiær
* 1956&ndash;1959 N. Aars-Nicolaysen
* 1959&ndash;1962 A. Monrad-Aas
* 1962&ndash;1965 Sverre Walter Rostoft
* 1965&ndash;1967 Nils Fredrik Aall
* 1968&ndash;1969 Reidar Kaarbø
* 1969&ndash;1971 Harald Throne-Holst
* 1971&ndash;1973 Jens-Halvard Bratz
* 1973&ndash;1975 Rein Henriksen
* 1975&ndash;1977 Onar Onarheim
* 1977&ndash;1979 Rudolf Lindboe
* 1979&ndash;1981 Christian Sommerfelt
* 1981&ndash;1983 Leif Frode Onarheim
* 1983&ndash;1985 Emil W. Martens
* 1985&ndash;1987 Birger Rasmussen
* 1987&ndash;1989 Fredrik Thoresen

## Administrerende direktører

* 1919&ndash;1923 L.D. Aarflot
* 1924&ndash;1942 Lorentz Vogt
* 1942&ndash;1943 Knut Hald
* 1945&ndash;1965 Knut Hald
* 1965&ndash;1982 Jan Didriksen
* 1982&ndash;1989 Knut Lofstad
Herb Elliott

**Herbert «Herb» Elliot** (født 25. februar 1938 i Perth) er en tidligere australsk friidrettsutøver.

Elliot ble olympisk mester under OL 1960 i Roma på 1500 meter. 6. september vant han finalen med 3.35,6 på ny verdensrekord foran Michel Jazy fra Frankrike og István Rózsavölgyi Ungarn.

## OL-medaljer
* OL 1960  Roma - **gull** på 1500 meter

## Referanser


## Eksterne lenker
*
Rygg i rand, to i spann

***Rygg i rand, to i spann*** er ei krim-bok skrevet av Gunnar Staalesen i 1975. Den var den første kriminalromanen om de to politietterforskerne Dumbo og Maskefjes. Boken markerte Gunnar Staalesens debut som kriminalforfatter og fikk andreprisen i Gyldendals kriminalromankonkurranse 1975. Staalesen ble i juni 1976 tildelt Rivertonprisen for "årets beste kriminalroman 1975" for boken.

## Pressen om boka
"… teknisk dyktighet, spenning, humør, stil – flott!" (Nils Nordberg, Dagbladet.) https://web.archive.org/web/20070928204909/http://www.vargveum.no/Default.aspx?tabid=507&subtabid=537

"Dette er en spennende kriminalroman, i det hele tatt en velskrevet bok – ja, en gledelig begivenhet … en ung mann med udiskutable anlegg for kriminalmysterier." (Terje Wiig, Aftenposten.) https://web.archive.org/web/20070928204909/http://www.vargveum.no/Default.aspx?tabid=507&subtabid=537

## Eksterne lenker
* Les utgaven fra 1990 | 1996 hos Nasjonalbiblioteket.
Valdemar Rudolph von Raasløff

**Valdemar Rudolph von Raasløff** (født 6. november 1815 i Altona, Danmark (nå Tyskland), død 14. februar 1883 i Paris, Frankrike) var en dansk krigsminister og diplomat. Raasløff ledet det første salgsforsøket av Dansk Vestindia til USA og forhandlet frem den første handelstraktaten mellom Danmark og Kina i 1863. Raasløff var krigsminister fra 1. oktober 1866 til 19. april 1870, under Regjeringen Frijs.

## Referanser


## Eksterne lenker
*  Dansk biografisk Lexikon om Valdemar Rudolph von Raasløff
Reinfann

**Reinfann** (*Tanacetum vulgare*) er en 60-80 cm høy flerårig urt i kurvplantefamilien. Som de andre plantene i reinfannslekta er den sterkt aromatisk. Det er lange tradisjoner for å bruke den som medisin-, krydder- og duftplante.

## Beskrivelse
En stiv, opprett stengel vokser fra forgrenete jordstengler. Den er nesten snau, ofte rødbrun og ender i en forgrenet kvast med mellom 10 til 70 gule blomsterkorger uten tungekroner. De kan bli mellom 7 og 11 mm brede. Blomstringen foregår omkring juli til september. Bladene er 1 til 2 ganger parflikete med spisse grove tenner. De er mørkegrønne i fargen. Opprinnelig ble planten dyrket i hager som medisinplante, men er nå forvillet og vokser på havstrand, fugleskjær, i veikanter, ved jernbaner, på gårdsbruk, i grustak og ellers på ruderatmark.

## Etymologi
Navnet *reinfann* kommer fra tysk. På engelsk heter planten *tansy*, trolig fra det greske ordet *athanatos*, fordi den tidligere ble brukt ved balsamering. I gresk mytologi sies Zevs å ha gjort Ganymedes udødelig ved å gi ham reinfann på Olympen.

## Bruk
Planten har vært kjent som medisinplante i uminnelige tider. Knuste blomster blandet i brød var et godt middel mot innvollsorm. At den har vært brukt mot gulsott kan kanskje forklares med signaturlæren. Tujon, som finnes i reinfann, er i virkeligheten skadelig for leveren. For å lese mere om giftighet og virkning, så er den omtrent den samme som malurt. Den er en av plantene som kan brukes for å utvinne plantefarger. Hvis den plukkes og tørkes kort tid etter at blomstene er sprunget ut vil fargen holde seg godt om man bruker den i dekorasjoner.

## Habitat for insekter
Mange insekter besøker reinfann under blomstringen, blant annet teger i familiene  Miridae, Rhopalidae og Pentatomidae. I Sør-Sverige besøker 21 arter av bladteger (Miridae) planten. Tre arter er spesielt tett knyttet til planten og legger egg på den. Det gjelder artene *Megalocoleus molliculus*, *Megalocoleus  tanaceti* og *Oncotylus  punctipes*, som alle tre også finnes på Østlandet i Norge. De eter knopper, blad og blomster på reinfann og overvintrer som egg i øvre del av stengelen til planten.

## Referanser




## Litteratur

## Eksterne lenker
* 
* Reinfann (''Tanacetum vulgare''). Urtekildens Planteleksikon. Urtekilden

### Bilder

Illustration Tanacetum vulgare0.jpg|Illustrasjon
Tanacetum vulgare - harilik soolikarohi Keilas1.jpg|
Gotthelf Fischer von Waldheim

**Johann Gotthelf Fischer von Waldheim** (født 13. oktober 1771 i Waldheim i Sachsen, død 18. oktober 1853 i Moskva) var en tysk zoolog, forsker i anatomi, paleontolog og geolog.

Fischer begynte sin utdannelse i Mainz og studerte siden medisin i Leipzig. Etter at han i 1798 ble doktor, bosatte Fischer seg igjen i Mainz hvor han var lærer i naturhistorie og bibliotekar. Han reiste med sin venn Alexander von Humboldt til Wien og Paris og studerte der hos Georges Cuvier som var paleontologiens første autoritet.

Fra 1795 forfattet han flere zoologiske avhandlinger, for eksempel om fiskenes svømmeblære og om primatenes anatomi. På grunn av disse skriftene ble han i 1804 innbudt til Moskva hvor han ble direktør for det naturvitenskapelige kabinett hos vitenskapsakademiet, og samtidig keiserlig hoffråd. I august 1805 skapte han *Société Impériale des Naturalistes de Moscou*. Han bedrev omfattende studier om Russlands geologi og beskrev flere paleontologiske funn. For sine fortjenester ble han senere adlet.

## Skrifter (utvalg)
* *Versuch über die Schwimmblase der Fische*, Leipzig 1795
* *Memoire pour servir d'introduction à un ouvrage sur la respiration des animaux*, Paris 1798
* *Ueber die verschiedene Form des Intermaxillarknochens in verschiedenen Thieren*, Leipzig 1800
* *Beschreibung einiger typographischer Seltenheiten. Nebst Beyträgen zur Erfindungsgeschichte der Buchdruckerkunst*, Mainz und Nürnberg 1800
* *Naturhistorische Fragmente*, Frankfurt am Main 1801
* *Beschreibung typographischer Seltenheiten und merkwürdiger Handschriften nebst Beyträgen zur Erfindungsgeschichte der Buchdruckerkunst*, Mainz um 1801
* *Essai sur les monuments typographiques de Jean Gutenberg, Mayençais, inventeur de l'imprimerie*, Mainz 1801/1802
* *Lettre au citoyen E. Geoffroy ... sur une nouvelle espèce de Loris : accompagnée de la description d'un craniomètre de nouvelle invention*, Mainz 1804
* *Anatomie der Maki und der ihnen verwandten Thiere*, Frankfurt am Main 1804
* *Museum Demidoff, ou catalogue systematique et raisonné des curiosités etc. donnés a l'université de Moscou par Paul de Demidoff*, Moskva 1806
* *Muséum d'Histoire naturelle de l'université imperiale de Moscou*, 1806
* *Zoognosia tabulis synopticis illustrata, in usum prälectionum Academiae Imperialis Medico-Chirurgicae Mosquentis edita*, Moskva 1813
* *Entomographie de la Russie*, Moskau 1820-1851
* *Prodromus Petromatognosiae animalium systematicae, continens bibliographiam animalium fossilium*, Moskva 1829-1832
* *Oryctographie du gouvernement de Moscou*, 1830-1837
* *Bibliographia Palaeonthologica Animalium Systematica*, Moskva 1834
* *Recherches sur les ossements fossils de la Russie*, Moskva 1836-1839

## Referanser
De amerikanske Jomfruøyers nasjonalpark

**De amerikanske Jomfruøyers nasjonalpark** er en nasjonalpark på øygruppen De amerikanske Jomfruøyer i Karibia, som tilhører USA. Parken ble etablert 2. august 1956, og er på 59 km². 

Nasjonalparken dekker omtrent 60% av øya St. John i De amerikanske Jomfruøyer. Hassel Island utenfor Charlotte Amalie og noen mindre områder på St. Thomas inngår også i nasjonalparken. Nasjonalparkens område på St. John ble gitt i gave av Laurance Rockefeller.

Parken inneholder sukker-plantasjer som nå er i ruiner kalt Cinnamon Bay Nature Trail og Bourdeaux Mountain Trail som fører til det høyeste punktet på øya på 389 meter over havet. Den mest populære turistturen er imidlertid Reef Bay Trail, da denne ruten baner vei for å se restene av møller, historiske helleristninger, en vakker foss og små vann. Ruten er i tillegg en mulighet for hvile og avslapning og snorkling på Genti Bay.
Nasjonalparken har årlig 725&nbsp;000 besøkende. Trunk Bay er en av de mest kjente strendene i nasjonalparken.

## Se også
* Nasjonalparker i USA

## Eksterne lenker
*
Jia Zhanbo

**Jia Zhanbo** (Forenklet kinesisk: 贾占波, født 15. mars 1974 i Xinyang i provinsen Henan i Folkerepublikken Kina) er en mannlig kinesisk sportsskytter som deltok i Sommer-OL 2004.

Han vant gull i mennenes konkurranse i 50 m rifle, tre stillinger. Han deltok også i 50 m rifle, liggende, hvor han ble nummer åtte.

## Eksterne lenker
*
Michael Anti

**Michael Anti** (født 2. august 1964) er en amerikansk sportsskytter. Han er major i den amerikanske hæren. Under Sommer-OL 2004 tok han sølv i 50 m rifle, tre stillinger.

## Eksterne lenker
*
Kronprinsesse Märthas Institutt

**Kronprinsesse Märthas Institutt** i Oslo ble grunnlagt som en spesialklinikk for etterbehandling av poliomyelittpasienter i 1957. Den ble overtatt av staten 1965 for å drive vanlig ortopedisk kirurgi. Virksomheten flyttet til Rikshospitalet i 2003.

## Referanser
Kveldsaktuelt

***Kveldsaktuelt*** er et norsk debattprogram som ble sendt på NRK fra 1992 til 1995. Programmet ble sendt på mandager, onsdager og fredager og erstattet *[[Kveldsnytt]]* på de kveldene. Programmet ble opp gjennom årene ledet av en rekke NRK-programledere, blant annet Tom Berntzen, Lisbeth Skei, Christina Støp, Per Ståle Lønning og Claus Wiese.

## Referanser


## Eksterne lenker
*En del av en sending fra 1992 (YouTube)
Lars Erik Holter

**Lars Erik Holter** (født 1965) er professor i skuespill ved Kunsthøgskolen i Oslo, hvor han også tok sine to utdannelser som skuespiller (1994) og regissør (2001).

Holter har arbeidet som skuespiller og regissør ved en rekke institusjonsteatre og privatteatre, samt produsert egne forestillinger i det frie felt. Hans to oppsetninger i sesongen 2006/2007, *Helten på den grøne øya* ved Det Norske Teatret, og *Våre foreldres seksuelle nevroser* ved Den Nationale Scene, ble begge nominert til Heddaprisen for beste regi.

I 2008 ble Holter tilsatt som teatersjef ved Det Norske Teatret med tiltredelse i 2010. Sommeren 2009 valgte han å si fra seg stillingen.

Hans oppsetning av *Hedda Gabler* høsten 2015 var både en forestilling og et kunstnerisk utviklingsprosjekt. Prosjektet var et samarbeid mellom Teaterhøgskolen og Teater Innlandet, og forestillingen ble invitert til, og spilte ved Ibsenfestivalen 2016.

I 2020 ble hans oppsetning av *Villanda* ved Det Norske Teatret Heddanominert for beste ungdomsforestilling, og tildelt Heddaprisen for beste scenetekst ved Holter, Weme Nilsen og ensemblet.

Holter kombinerer nå professoratet ved Kunsthøgskolen med oppdrag som freelance sceneinstruktør og skuespiller.

## Referanser


## Eksterne lenker
*
Olave Baden-Powell

**Olave Baden-Powell** (født 22. februar 1889, død 25. juni 1977) (født Olave St. Clair Soames), også kalt **lady Olave Baden-Powell**, var ektefellen til Robert Baden-Powell. De fikk barna Arthur Robert Peter, Heather Grace og Betty St. Clair.

Olave Baden-Powell var leder av jentespeiderbevegelsen WAGGGS.

## Referanser
Chrono Crusade

**Chrono Crusade** (クロノ クルセイド), kjent som *Chrno Crusade* i Japan, Singapore, Tyskland, Frankrike og Australia, er en japanske tegneserie, manga, på åtte bind av den japanske tegneren og fortelleren Daisuke Moriyama. En oversettelse til norsk kunne være *Chrono korsfareren*.

Serien ble ført utgitt av Kadokawa Shoten i månedsmagasinet *Monthly Dragon Magazine* fra november 1988. En tegnefilmutgave, anime, på 24 episoder gikk fra 2003 til 2004 på Fuji TV. Tegnefilmen ble gjort av firmaet GONZO Digimation. Denne ble senere utgitt i USA av ADV Manga og ADV Films under tittelen *Chrono Crusade*.

Serien har handling fra USA på 1920-tallet. Chrono Crusade forteller om nonnen Rosette Christopher og hennes djevelpartner Chrono. Som medlemmer av Magdaleneorden reiser de rundt med tunge våpen og utrydder onde demoner som truer samfunnet samtidig som Rosette søker etter hennes tapte bror Joshua.

## Handlingsreferat
Chrono Crusade utspiller seg på høyden av De glade 20-årene, hvor jazz er veldig populært, brennevin flyter fritt, og mafia kontrollerer gatene. Dette var en tid med velstand, luksus og dekadanse, og skillet mellom fattige og velstående vokser enda større i kjølvannet av første verdenskrig. I Chrono Crusades verden eksisterer det en fiktiv organisasjon kjent som Magdalene-ordenen (som består av Rosette Christopher og hennes partner Chrono) for å bekjempe alle de demoniske truslene som dukker opp med økende regelmessighet over hele Amerika. 

Både Rosette og Chrono blir avslørt i løpet av historien, og har en skyggefull fortid. De leter etter Rosettes forvunnede bror Joshua, som viser seg å ha blitt tatt av Aion, en demon som deler en mørk og blodig historie med Chrono. Magdalene-ordenen er en organisasjon som forsøker å fordrive djevler og forskjellige demoner. Ordenen har en rekke avdelinger rundt om i landet (blant annet i Boston, Chicago, San Francisco og  Seattle) som ledes av medlemmer fra Den katolske kirke. Ordenens gren i New York ledes av Kate Valentine, assistert av Ewan Remington.

Ordenen har veldig mange medlemmer. Men i tider med store problemer kan andre, mindre allment aksepterte, individer også bli introdusert i ordenen for å hjelpe til med å bekjempe mørkets krefter. De bruker forskjellige våpen, blant annet sverd og forskjellige nærkamp-våpen, hvorav mange er utviklet av New York-avdelingens egen Edward «Elder» Hamilton. Ordenens foretrukne håndvåpen er Colt 1911, ofte lastet med Sacred, standard kuler som inneholder hellig vann. Medlemmene bruker også Angel Capture Fields, spesialiserte barrierer som kan frastøte demoner. Ordenen utviklet også Soul Dive, et eksperimentelt system som ble brukt til å dykke ned i sjeler for direkte eksorsisme.

## Eksterne lenker
* 
* ADV Films' nettsted
* Chrono Crusade AU nettsted
Liste over øyer i Nøtterøy

Denne artikkelen er en **liste over øyer i tidligere [[Nøtterøy kommune]]**. Lista er ikke komplett, men har med de fleste av de rundt 175 øyene som kommunen bestod av.



*Adamsskjær
*Aslak

*Bannsatt
*Barneskjær
*Bassen
*Bjerkøy
*Bolærne (Vestre, Mellom og Østre)
*Bukkholmen

*Ekornholmen
*Espelund

*Fjærskjær
*Flatskjær
*Fulehuk
*Føynland

*Garnholmen
*Garnskjær
*Geiteskjæra
*Grøtterødskjær
*Gåsøy

*Haneflu
*Hatten
*Havskåren
*Hellesholmen
*Hestskjær
*Holmskjær
*Huikjæla
*Hvaløy
*Håøya
*Håholmen

*Jenseskjær

*Kalven
*Kjeldholmen
*Kjøleholmen
*Klauver (Østre, Mellom og Vestre)
*Korsholmen
*Kråkene (to skjær)
*Kultene (tre skjær)

*Langholmene (tre øyer/skjær)
*Leira
*Leisteinskrakken
*Lille Hui
*Lille Rauer
*Langeskjæra (flere små øyer/skjær)
*Langholmen
*Lindholmen

*Masseløy

*Nøtterøy

*Ormøy
*Ormsteinane (flere skjær)
*Oslebakkholmen (Nordre og Søndre)

*Pikeskjær (Nordre og Søndre)
*Pølsa

*Ramsholmen
*Rauer
*Roppestadholmen
*Rønneskjæra (flere små øyer/skjær)

*Saueholmen
*Selskjæra (flere små øyer/skjær)
*Skarvesetet
*Skjellerøy
*Skrøslingen
*Stampa
*Steinkloss
*Store Hui
*Store Rauer
*Svarten
*Sviveskallen
*Søndre Fulehukskjær

*Terneholmen
*Terneskjær
*Tjeldeskjær
*Tova
*Trollholmen
*Tørfest

*Utfisken

*Vassholmen
*Veierland
*Vierskjæra (flere små øyer/skjær)

*Åborgholmen
*Årøy (Nordre og Søndre)


## Kilder
*Nøtterøy kommune
Brad Walker

**Brad Walker** (født 21. juni 1981 i Aberdeen, Sør-Dakota) er en amerikansk friidrettsutøver som konkurrerer i stavsprang.

## Karriere
Walker ble verdensmester i stavsprang innendørs ved VM 2006 i Moskva, med 5,80 meter. Ved VM 2007 i Osaka vant han også finalen med et hopp på 5,86 foran Romain Mesnil fra Frankrike med samme høyde. Under VM 2005 tok han sølv bak gullvinner Rens Blom fra Nederland.

Ved VM i friidrett innendørs 2008 fikk han sølv, bak Jevgenij Lukjanenko, og ved VM i friidrett innendørs 2012 fikk han bronse.

Walker har et personbeste på 6,04 meter fra 8. juni 2008 i Eugene i USA.

## Referanser


## Eksterne lenker
* 
*  Profil hos USA T&F 
*  Profil hos Diamond League
*  Profil hos European Athletics
Erik Nøst Odland

**Erik Nøst Odland** (født 28. juli 1986) er en norsk skuespiller som i perioden mellom 1999 og 2000 spilte hovedrollen som *Lars Lunde* i tv-serien Soria Moria på NRK. Nøst Odland er oppvokst på Kjelsås, og deltok forøvrig som skuespiller på revyer fra Ullern videregående skole i perioden 2003 til 2005. Han er også vokalist og rytmegitarist i det lokale hardrockbandet *Substance* fra Nordre Aker.

## Eksterne lenker
*
Tande-På programmet

***Tande-På programmet*** var en norsk, direktesendt underholdningsprogramserie med Alf Tande-Petersen som gikk på NRK i 1992. Som medprogramleder hadde han ti år gamle Martin Sørensen, mens Jakob Margido Esps alter ego «Flettfrid Andrésen» var utegående reporter. Programmene ble sendt på lørdagskveldene.

Serien hadde svært høye seertall med 2,04 millioner på det meste, og en gjennomsnitt på 2 millioner. Dette gjorde programmet til det femte mest sette gjennom tidene på norsk TV (per 2005).

## Paneldeltagere og endelige poengstillinger

* 29. august 1992: Grete Roede 48 poeng, Erling Kagge 121&nbsp;poeng, Birgitte Grimstad 131&nbsp;poeng. Vinneren Birgitte Grimstad forærte premien på 10000 kr til organisasjonen Ungdom Mot Narkotika.
* 12. september 1992: Alf Nordhus 321&nbsp;poeng, Torbjørn Mork 189&nbsp;poeng, Olav Hestenes 153&nbsp;poeng. Vinneren Alf Nordhus forærte premien på 10000 kr til Norges Krigsseilerforbund.
* 19. september 1992: Pia Borgli 80&nbsp;poeng, Leif N. Olsen 128&nbsp;poeng, Anne Marie Ottersen 178&nbsp;poeng. Vinneren Anne Marie Ottersen forærte premien på 10000 kr til Somalia.
* 26. september 1992: Daniel Bohr 266&nbsp;poeng, Eva Knardahl 266&nbsp;poeng, Frode Alnæs 284&nbsp;poeng. Vinneren Frode Alnæs forærte premien på 10000 kr til Norske Kvinners Sanitetsforening.
* 3. oktober 1992: Peder Aaraas 0&nbsp;poeng, Torbjørn Skei 165&nbsp;poeng, Odd Reitan 58&nbsp;poeng. Vinneren Torbjørn Skei forærte premien på 10000 kr til Barneklinikken på Ullevål sykehus.
* 10. oktober 1992: Kjell Magne Bondevik 40&nbsp;poeng, førstebetjent og sjef for Hundepatruljen ved Oslo politikammer Bente Hauger 23&nbsp;poeng, Jon Michelet 21&nbsp;poeng. Vinneren Kjell Magne Bondevik forærte premien på 10000 kr til Kirkens Nødhjelp.
* 17. oktober 1992: Jan-Ketil Smørdal 189 poeng, Linda Andersen 129 poeng, Ivar Eskeland 189 poeng. Smørdal forærte premien på 5000 kr til Redd Barna og Eskeland forærte premien på 5000 kr til Norges Astma- og Allergiforbund
* 31. oktober 1992: Knut Storbukås 149 poeng, Greta Molander 225 poeng, Henrik Thrana 235 poeng. Vinneren Henrik Thrana forærte premien på 10000 kr til Personskadeforbundet LTN.
* 14. november 1992: Annbjørg Lien 181 poeng, Lasse Kolstad 354 poeng, norgesmester i blomsterdekorasjon 1992 Linda Johnsen 266 poeng. Vinneren Lasse Kolstad forærte premien på 10000 kr til Odd Kåre Rabbens støttefond for HIV-forskning.
* 21. november 1992: Aud Schønemann 227 poeng, Jan Pande-Rolfsen 288 poeng, Brit Elisabeth Haagensli 148 poeng. Vinneren Jan Pande-Rolfsen forærte premien på 20000 kr til Frelsesarmeens juleinnsamling.
* 19. desember 1992: Håkon Brusveen 100 poeng, leder for foreningen Skibladners Venner Karin Olssøen 260 poeng, Knut Knudsen 219 poeng. Vinneren Karin Olssøen forærte premien – tre små hus – til barn som var rammet av beleiringen av Sarajevo.

## Oppfølger
Høsten 1993 fulgte NRK opp *Tande-På programmet* med programserien *[[Tande-På jobb]]*.

## Referanser





## Eksterne lenker
*
Kjell Isaksson

**Kjell Isaksson** (født 28. februar 1948) er en tidligere svensk friidrettsutøver som konkurrerte i stavsprang.

Isaksson var verdensrekordholder i stavsprang noen måneder i 1972. 8. april hoppet han 5,51 i Austin, Texas, to centimeter høyere enn Christos Papanikolaous rekord fra 1970. 15. april forbedret han verdensrekorden til 5,54 under et idrettsstevne i Los Angeles. Både Isaksson og amerikanen Bob Seagren hoppet over 5,59 i El Paso 23. mai. Først over var Seagrean og noen minutter senere hoppet svensken over høyden. Isaksson vant konkurransen på færre antall hopp og begge var verdensrekordholdere. Men rekorden ble etter sesongen ikke godkjent som verdensrekord. Isakssons resultat på 5,55 fra 12. juli satt under et stevne i Helsingborg ble regnet som verdensrekord. Denne rekorden ble slått av Bob Seagrean allerede den 2. juli med et hopp på 5,63. Isaksson vant ti svenske mesterskap i stavsprang og under EM 1969 tok han sølv med et hopp på 5,20. Gullmedaljen gikk til østtyskeren Wolfgang Nordwig (5,30). To år senere under EM 1971 i Helsingfors hoppet han 5,30 og tok en ny sølvmedalje bak Nortwig som vant med høyden 5,35. Isaksson var innehaver av europarekorden fra 1972 til 1975 og den svenske rekorden var hans i perioden 1968 til 1983. 23. juli 1968 hoppet han 5,05 og tok over som svensk rekordholder etter John-Erik Blomqvist.

Han tok sølv under innendørs EM både i 1970 og 1971. Under innendørssesongen i 1972 forbedret han verdensrekorden til 5,45 under det amerikanske innendørsmesterskapet i Madison Square Garden i New York. Han pådro seg en skade i august 1972 under svenske mesterskapet og Hans Lagerqvist ble svensk mester i stavsprang. Under OL 1972 i München klarte han ikke å kvalifisere seg til stavfinalen.

## EM-medaljer
* EM 1969  Athen - sølv i stavsprang
* EM 1971  Helsingfors - sølv i stavsprang
## Se også
* Verdensrekord i stavsprang

## Eksterne lenker
*